PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ১২ অক্টোবর, ২০২০
ভারতে সংক্রমণের হার ক্রমশ কমছে; মোট সংক্রমিতের ১২.১ শতাংশ বর্তমানে চিকিৎসাধীন; পর পর ৪ দিন সংক্রমিত চিকিৎসাধীনের সংখ্যা ৯ লক্ষের কম রয়েছে
ভারতে সংক্রমিত চিকিৎসাধীনের সংখ্যা ক্রমশ হ্রাস পাচ্ছে। একমাস পর, ৪ দিন ধরে সংক্রমিত চিকিৎসাধীনের সংখ্যা ৯ লক্ষের কম। বর্তমানে দেশে সংক্রমিত চিকিৎসাধীনের সংখ্যা ৮ লক্ষ ৬১ হাজার ৮৫৩- মোট সংক্রমিতের মাত্র ১২.১ শতাংশ। দেশে মোট ৬১ লক্ষ ৪৯ হাজার ৫৩৫ জন কোভিড মুক্ত হয়েছেন। সুস্থ হয়ে ওঠার থেকে সংক্রমিত চিকিৎসাধীনের সংখ্যা কমে হয়েছে ৭২ লক্ষ ৮৭ হাজার ৬৮২। গত ২৪ ঘন্টায় ৭১ হাজার ৫৫৯ জন আরোগ্য লাভ করেছেন। নতুন করে সংক্রমিত হয়েছেন ৬৬ হাজার ৭৩২ জন। দেশে আরোগ্য লাভের হার ৮৬.৩৬ শতাংশ। ১০টি রাজ্য ও কেন্দ্রশাসিত অঞ্চলে নতুন করে কোভিড মুক্তদের মধ্যে ৭৭ শতাংশ বাস করেন। মহারাষ্ট্র এবং কর্ণাটকে একদিনে ১০ হাজারের বেশি সুস্থ হয়ে উঠেছেন। সংক্রমিতদের মধ্যে ৮১ শতাংশই বাস করেন ১০টি রাজ্য ও কেন্দ্রশাসিত অঞ্চলে। মহারাষ্ট্রে নতুন করে ১০ হাজারের বেশি ও কর্ণাটক ও কেরলে ৯ হাজারের বেশি মানুষ সংক্রমিত হয়েছেন। গত ২৪ ঘন্টায় ৮১৬ জন মারা গেছেন। এরমধ্যে ৮৫ শতাংশ মৃত্যুই ১০টি রাজ্য ও কেন্দ্রশাসিত অঞ্চলের ঘটনা। মহারাষ্ট্রে ৩০৯ জন অর্থাৎ মোট মৃত্যুর ৩৭ শতাংশ ঘটনা ঘটেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1663639 – এই লিঙ্কে ক্লিক করুন।
পঞ্চম পর্বের সানডে সংবাদ মতবিনিময় অনুষ্ঠানে ডঃ হর্ষ বর্ধন তাঁর সংসদীয় এলাকায় বিভিন্ন সমস্যা নিরসনে ব্যক্তিগত সেল ফোন নম্বর বিনিময় করেছেন
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন আজ পঞ্চম পর্বের সানডে সংবাদ মতবিনিময় অনুষ্ঠানে তাঁর সোশ্যাল মিডিয়া ফলোয়ারদের বিভিন্ন প্রশ্নের উত্তর দেন। কোভিড-১৯ সম্পর্কিত বিভিন্ন ভুল ধারণা ও গুজব উড়িয়ে দিয়ে স্বাস্থ্য মন্ত্রী কোভিডের বিরুদ্ধে লড়াইয়ে আয়ুর্বেদের ভূমিকার ওপর বিস্তারিত ব্যাখ্যা দেন। ভারতীয় চিকিৎসা গবেষণা পরিষদ পুনরায় সংক্রমণের ঘটনাগুলির ক্ষেত্রে যে সমীক্ষা চালিয়েছে, সে প্রসঙ্গেও ডঃ হর্ষ বর্ধন বিস্তারিত জানান। কোভিড টিকাকরণের জন্য অগ্রাধিকার সম্পর্কে একাধিক প্রশ্নের জবাব দেন তিনি। তাঁর সংসদীয় এলাকা দিল্লির চাঁদনীচকের সাধারণ মানুষ যে সমস্ত সমস্যার সম্মুখীণ হচ্ছেন, তা নিরসনে তিনি ব্যক্তিগত ফোন নম্বর তাঁদের সঙ্গে বিনিময় করেন। তিনি জানান, এই সংসদীয় এলাকার মানুষ যে সমস্ত সমস্যার সম্মুখীণ হচ্ছেন, তা অগ্রাধিকারের ভিত্তিতে সমাধান করা হবে বলে ডঃ হর্ষ বর্ধন আশ্বাস দেন। সরকারের পক্ষ থেকে আগাম সতর্কতামূলক যে সমস্ত নীতি-নির্দেশিকা জারি করা হয়েছে, তা কঠোরভাবে মেনে চলার জন্য সাধারণ মানুষের প্রতি পুনরায় আহ্বান জানিয়ে ডঃ হর্ষ বর্ধন আসন্ন উৎসবের মরশুমে সবধরনের অনুষ্ঠান বাড়িতে থেকেই উদযাপন করার জন্য তিনি পরামর্শ দেন। সাধারণ মানুষকে আরও একবার স্মরণ করিয়ে দিয়ে তিনি বলেন, কোভিডের বিরুদ্ধেই লড়াই-ই এখন সবচেয়ে বড় ধর্ম। স্বাস্থ্য মন্ত্রী হিসাবে তাঁর ধর্ম সম্পর্কে ডঃ হর্ষ বর্ধন বলেন, যে কোনও মূল্যে মৃত্যু প্রতিরোধ করে ভাইরাস সংক্রমণ হ্রাস করাই বড় কর্তব্য। তিনি আগামী দু’মাস শীতের মরশুম সহ দেশ জুড়ে প্রধানমন্ত্রী যে জনআন্দোলন কর্মসূচি গ্রহণের ডাক দিয়েছেন, তাতে সকলকে সামিল হওয়ার আহ্বান জানান। তিনি বলেন, এ ধরনের জনআন্দোলন কর্মসূচি গ্রহণের উদ্দেশ্যই হ’ল – মহামারী যাতে আর ছড়িয়ে না পড়ে, তা নিয়ন্ত্রণ করা।
বিস্তারিত বিবরণের জন্য https://pib.gov.in/PressReleasePage.aspx?PRID=1663506 – এই লিঙ্কে ক্লিক করুন।
রাজমাতা বিজয়া রাজে সিন্ধিয়ার জন্ম শতবার্ষিকী উদযাপন উপলক্ষে প্রধানমন্ত্রী ১০০ টাকার স্মারক মুদ্রা প্রকাশ করেছেন
প্রধানমন্ত্রী শ্রী নরেন্দ্র মোদী রাজমাতা বিজয়া রাজে সিন্ধিয়ার জন্ম শতবার্ষিকী উপলক্ষে এক ভিডিও কনফারেন্সের মাধ্যমে ১০০ টাকার স্মারক মুদ্রা প্রকাশ করেছেন। রাজমাতার জন্ম শতবার্ষিকীতে তিনি তাঁকে শ্রদ্ধা নিবেদন করেছেন। প্রধানমন্ত্রী বলেছেন, রাজমাতা বিজয়া রাজে সিন্ধিয়াজীর সম্মানে ১০০ টাকার বিশেষ স্মারক মুদ্রা প্রকাশ করার সুযোগ পেয়ে তিনি নিজেকে ভাগ্যবান বলে মনে করছেন। বিজয়া রাজে জির বইটি প্রসঙ্গে তিনি বলেছেন, ঐ বইটিতে গুজরাটের তরুণ নেতা হিসাবে তাঁর কথা বইটিতে উল্লেখ আছে। আর আজ, এত বছর পর তিনি দেশের প্রধান সেবকের দায়িত্ব পালন করছেন। এই উপলক্ষে প্রধানমন্ত্রী বলেছেন, যাঁরা ভারতকে সঠিক দিশায় নেতৃত্ব দিয়েছিলেন, রাজমাতা বিজয়া রাজে সিন্ধিয়া তাঁদের অন্যতম। তিনি সঠিক সিদ্ধান্ত গ্রহণ করতে পারতেন এবং একজন দক্ষ প্রশাসকও ছিলেন। বিদেশি বস্ত্র পুড়িয়ে দেওয়া, দেশে জরুরি অবস্থা জারি ও রাম মন্দির আন্দোলন – তিনি ভারতীয় রাজনীতির প্রতিটি গুরুত্বপূর্ণ মুহূর্তের সাক্ষী। বর্তমান প্রজন্মকে রাজমাতার জীবন সম্পর্কে জানানো অত্যন্ত গুরুত্বপূর্ণ। তাঁর বিভিন্ন অভিজ্ঞতার কথা জানা সকলেরই প্রয়োজন। প্রধানমন্ত্রী বলেছেন, রাজমাতা কিভাবে জনসেবা করতে হয়, তা আমাদের শিখিয়েছেন। এর জন্য কোনও একটি নির্দিষ্ট পরিবারে জন্মগ্রহণ করাই জরুরি নয়। দেশের প্রতি ভালোবাসা ও গণতান্ত্রিক মূল্যবোধকে সম্মান করা প্রয়োজন। তাঁর জীবনে এই আদর্শ ও চিন্তাগুলি প্রতিফলিত হয়েছে। রাজমাতার হাজার হাজার কর্মচারী, জাঁকজমকপূর্ণ রাজ প্রাসাদ ও জীবনের সবরকমের সুযোগ-সুবিধা ছিল। কিন্তু তা সত্ত্বেও দরিদ্র জনসাধারণের আকাঙ্খা পূরণের জন্য ও সাধারণের মানুষের সমস্যার সমাধানের জন্য তিনি তাঁর জীবন উৎসর্গ করেছিলেন। তিনি জনসেবা করার জন্য অঙ্গীকারবদ্ধ ছিলেন। শ্রী মোদী বলেছেন, রাজমাতা দেশের ভবিষ্যতের জন্য আজীবন উৎসর্গ করেছিলেন। দেশের ভবিষ্যৎ প্রজন্মের সুখ-স্বাচ্ছন্দ্যের জন্য তিনি তাঁর জীবন অতিবাহিত করেন। রাজমাতা পদ বা সম্মানের জন্য রাজনীতি করেননি।
বিস্তারিত বিবরণের জন্য https://pib.gov.in/PressReleasePage.aspx?PRID=1663664 – এই লিঙ্কে ক্লিক করুন।
করোনার বিরুদ্ধে লড়াইয়ে চলতি অর্থবর্ষ শেষ হওয়ার আগেই গ্রাহকদের আরও বেশি খরচে উৎসাহিত করতে ৭৩ হাজার কোটি টাকার একাধিক ব্যবস্থার কথা ঘোষণা করলেন অর্থ মন্ত্রী
কেন্দ্রীয় অর্থমন্ত্রী শ্রীমতী নির্মলা সীতারমন আজ লকডাউনের পর কোভিড-১৯ মহামারীজনিত মন্থরতার ক্ষেত্রে তৎপর হতে অর্থনীতিতে আরও গতি সঞ্চারের লক্ষ্যে গ্রাহকদের অধিক অর্থ ব্যয়ে উৎসাহিত করার জন্য ৭৩ হাজার কোটি টাকার একগুচ্ছ পদক্ষেপের কথা ঘোষণা করেছেন। চাহিদা-ভিত্তিক স্টিমুলাস বা উৎসাহদান প্যাকেজের কথা ঘোষণা করে শ্রীমতী সীতারমন বলেন, সরকার ও সংগঠিত ক্ষেত্রের কর্মীদের মধ্যে সঞ্চয়ের প্রবণতা বৃদ্ধি পেয়েছে। এই প্রেক্ষিতে আমরা চাই, এ রকম সাধারণ মানুষকে উৎসাহিত করতে, যাতে স্বল্প ব্যয়েই মানুষ সুবিধার্থে বাজারের চাহিদা আরও বাড়ানো যায়। তিনি আরও বলেন, আজ যে সমস্ত উৎসাহদান সম্পর্কিত প্যাকেজের কথা ঘোষণা করা হয়েছে, তার প্রেক্ষিতে চাহিদা বৃদ্ধি পেলে যে সমস্ত মানুষ কোভিড-১৯ এর কারণে প্রভাবিত হয়েছেন, তাঁরা পুনরায় ব্যবসায়ীক কাজকর্ম শুরু করতে আগ্রহী হয়ে উঠবেন। আজ যে সমস্ত উৎসাহদান ব্যবস্থার কথা ঘোষণা করা হয়েছে, জিডিপি-র বিকাশে তার সরাসরি প্রভাব পড়বে বলে মনে করা হচ্ছে। তিনি আরও জানান, ১২ হাজার কোটি টাকার মূলধনী বিনিয়োগের ক্ষেত্রে রাজ্যগুলিকে ৫০ বছর পর্যন্ত বিশেষ সুদ ছাড় দেওয়া হবে। এছাড়াও মূলধনী বিনিয়োগের জন্য ২০২০’র কেন্দ্রীয় বাজেটে যে ৪ লক্ষ ১৩ হাজার কোটি টাকা মঞ্জুর করা হয়েছে, তার অতিরিক্ত হিসাবে আরও ২৫ হাজার কোটি টাকা দেওয়া হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1663722 – এই লিঙ্কে ক্লিক করুন।
স্বামীত্ব প্রকল্পে সম্পত্তি সংক্রান্ত কার্ড বন্টন সূচনা করেছেন প্রধানমন্ত্রী
প্রধানমন্ত্রী শ্রী নরেন্দ্র মোদী স্বামীত্ব প্রকল্পের আওতায় সম্পত্তি সংক্রান্ত কার্ড বন্টন ভিডিও কনফারেন্সের মাধ্যমে সূচনা করেছেন। তিনি এই প্রকল্পের সুবিধাভোগীদের সঙ্গে মত-বিনিময়ও করেছেন। প্রধানমন্ত্রী স্বামীত্ব প্রকল্পে যাঁরা তাদের বাড়ির সম্পত্তি সংক্রান্ত কার্ড পেয়েছেন তাদের শুভেচ্ছা জানিয়েছেন এবং বলেছেন, এখন থেকে এইসব সুবিধাভোগীদের বাড়ি সংক্রান্ত আইনী নথি এবং বাড়ির ওপর অধিকার প্রতিষ্ঠিত হল। এই প্রকল্প দেশের গ্রামগুলিতে ঐতিহাসিক পরিবর্তন নিয়ে আসবে। এর মাধ্যমে গ্রামীণ ভারতে আত্মনির্ভর হয়ে ওঠার সুবিধা হবে এবং দেশ আত্মনির্ভরতার দিকে আরও একধাপ এগোবে। শ্রী মোদী বলেছেন, হরিয়ানা, কর্ণাটক, মধ্যপ্রদেশ, মহারাষ্ট্র, উত্তরাখন্ড এবং উত্তরপ্রদেশের ১ লক্ষ সুবিধাভোগীর হাতে আজ তাদের বাড়ি সংক্রান্ত আইনি নথি তুলে দেওয়া হল। তিনি প্রতিশ্রুতি দিয়েছেন দেশের প্রত্যেক গ্রামে আগামী ৩-৪ বছরের মধ্যে প্রত্যেক বাড়ির মালিককে এই ধরণের সম্পত্তি সংক্রান্ত কার্ড তুলে দেওয়া হবে। প্রধানমন্ত্রী জয়প্রকাশ নারায়ণ ও নানা জি দেশমুখ- এই দুই মহান নেতার জন্মদিনে সম্পত্তি সংক্রান্ত কার্ড বন্টন করায় সন্তোষ প্রকাশ করেছেন। তিনি বলেছেন এই দুই মহান ব্যক্তিত্বের জন্মদিন একইদিনে শুধু নয়, তাঁদের সংগ্রাম ও আদর্শও একই রার। নানাজি এবং জে পি౼ গ্রামীণ ভারত ও দরিদ্রদের ক্ষমতায়ণের জন্য সারাজীবন সংগ্রাম করেছেন বলেও তিনি উল্লেখ করেছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1663504 – এই লিঙ্কে ক্লিক করুন।
স্বামীত্ব প্রকল্পের আওতায় সম্পত্তি কার্ড বিতরণ অনুষ্ঠান উদ্বোধনে প্রধানমন্ত্রীর ভাষণ
বিস্তারিত বিবরণের জন্য https://pib.gov.in/PressReleasePage.aspx?PRID=1663540 – এই লিঙ্কে ক্লিক করুন।
উপ-রাষ্ট্রপতির কোভিড-১৯ পরীক্ষার ফল নেতিবাচক এসেছে, আশা করা যাচ্ছে খুব শীঘ্রই তিনি স্বাভাবিক কাজকর্ম ফের শুরু করবেন
উপ-রাষ্ট্রপতি শ্রী এম ভেঙ্কাইয়া নাইডুর আজ কোভিড-১৯ পরীক্ষার ফল নেতিবাচক এসেছে। ২৯শে সেপ্টেম্বর কোভিড-১৯ ধরা পরার পর থেকে চিকিৎসার জন্য তিনি হোম কোয়ারেনটাইনে ছিলেন। এইমস-এর চিকিসকদল আজ নিয়মানুসারে আরটি-পিসিআর পরীক্ষা করে। উপরাষ্ট্রপতি এবং তাঁর স্ত্রী শ্রীমতি উষা নাইডুর কোভিড-১৯ পরীক্ষার ফল নেতিবাচক এসেছে। শ্রী নাইডু সুস্থ আছেন এবং চিকিৎসকদের পরামর্শ অনুযায়ী খুব শীঘ্রই তিনি স্বাভাবিক কাজকর্ম ফের শুরু করবেন বলে আশা করা যাচ্ছে। যারা তাঁরা মঙ্গলকামনা করেছেন তাদের সকলকেই তিনি ধন্যবাদ জানিয়েছেন।
বিস্তারিত বিবরণের জন্য https://pib.gov.in/PressReleasePage.aspx?PRID=1663719 – এই লিঙ্কে ক্লিক করুন।
গরিব কল্যাণ রোজগার অভিযানের আওতায় প্রায় ৩২ কোটি কর্মদিবস সৃষ্টির মাধ্যমে কর্মসংস্থানের সুযোগ তৈরি হয়েছে এবং ৩১ হাজার ৫০০ কোটি টাকারও বেশি অর্থ এ পর্যন্ত ব্যয় করা হয়েছে
কোভিড-১৯ সংক্রমণের জেরে গ্রামাঞ্চলে ফিরে আসা পরিযায়ী কর্মী এবং ক্ষতিগ্রস্ত সাধারণ মানুষের কর্মসংস্থান ও জীবিকার সুযোগ করে দিতে গরিব কল্যাণ রোজগার অভিযানের সূচনা করা হয়েছে। এই প্রকল্পটিকে এক মিশন মোড হিসেবে নেওয়া হয়েছে। মূলত ৬টি রাজ্যে সবথেকে বেশি ফিরে আসা পরিযায়ী শ্রমিকদের সুবিধার্থে এই অভিযান বিশেষ কার্যকরী ভূমিকা পালন করেছে। এই ৬টি রাজ্যে ১১৬টি জেলায় পরিযায়ী শ্রমিকদের জীবন-জীবিকার সুযোগ বৃদ্ধির মাধ্যমে গ্রামবাসীদের ক্ষমতায়ণে বিশেষ সাহায্য করেছে। এই অভিযান সূচনার ১৫ সপ্তাহের মধ্যে প্রায় ৩২ কোটি কর্মদিবস সৃষ্টির মাধ্যমে কর্মসংস্থানের সুযোগ প্রদান করা হয়েছে এবং এই আওতায় ৩১ হাজার ৫৭৭ কোটি টাকা ব্যয় করা হয়েছে। এই অভিযানে ১ লক্ষ ৩২ হাজার ১৪৬টি জলাধার পরিকাঠামো, ৪ লক্ষ ১২ হাজার ২১৪টি গ্রামীণ বাড়ি, ৩৫ হাজার ৫২৯টি গবাদি পশুর আশ্রয়স্থল, ২৫ হাজার ৬৮৯টি কৃষি ভিত্তিক পুকুর এবং ১৬ হাজার ২৫৩টি কমিউনিটি শৌচালয় কমপ্লেক্স তৈরি করা হয়েছে। এছাড়াও ২ হাজার ১২৩টি গ্রাম পঞ্চায়েতে ইন্টারনেট সংযোগের সুবিধা প্রদান করা হয়েছে। জেলা ভিত্তিক খনিজ তহবিলের সাহায্যে ৭ হাজার ৩৪০ টি কাজ করা হয়েছে। এমনকি কঠিন ও তরল বর্জ্য ব্যবস্থাপনার আওতায় ২১ হাজার ৫৯৫ টি কাজ সম্পন্ন হয়েছে। এর পাশাপাশি কৃষি বিজ্ঞান কেন্দ্রের সাহায্যে ৬২ হাজার ৮২৪ জনকে দক্ষতা প্রশিক্ষণ প্রদান করা হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1663714 – এই লিঙ্কে ক্লিক করুন।
২০২০’র বিহার বিধানসভা নির্বাচনের প্রথম পর্যায়ের ৭১টি আসনে ৫২ হাজারেরও বেশি ভোটদাতা পোস্টাল ব্যালটে ভোট দেওয়ার ব্যাপারে আগ্রহ প্রকাশ করেছেন
২০২০-র বিহার বিধানসভা নির্বাচনের প্রথম পর্যায়ে ৮০ বছরেরও বেশি বয়সী সহ প্রবীণ নাগরিক ও ভিন্নভাবে সক্ষম ৫২ হাজারেরও বেশি বৈধ ভোটদাতা পোস্টাল ব্যালটের মাধ্যমে ভোটদানে উৎসাহ প্রকাশ করেছেন। এই ভোটদাতাদের উপযুক্ত নিরাপত্তা ও ভিডিও গ্রাফি সহ সংশ্লিষ্ট রিটার্নিং আধিকারিকরা পূর্বনির্ধারিত দিনে পোস্টাল ব্যালট পাঠিয়ে দেওয়া হবে। এই প্রথমবার বিহার নির্বাচনে পোস্টাল ব্যালটে ভোট দেওয়ার সুবিধা প্রবীণ নাগরিকরা সহ ভিন্নভাবে সক্ষম ব্যক্তিরাও পেতে চলেছেন। উল্লেখ করা যেতে পারে, আসন্ন বিহার বিধানসভা নির্বাচনের প্রথম পর্যায়ে ৭১টি আসনে ভোট গ্রহণ করা হবে। কোভিড-১৯ জনিত সংক্রমণের প্রেক্ষিতেই এই সিদ্ধান্ত নেওয়া হয়েছে। বুথ লেভেল আধিকারিকরা বিহারে প্রায় ১২ লক্ষ ভোটদাতার কাছে পরবর্তী দুটি পর্যায়ে নির্বাচনের জন্য ব্যালট পেপারের সুবিধা দিতে তাঁদের কাছে পৌঁছে যাবেন।
বিস্তারিত বিবরণের জন্য https://pib.gov.in/PressReleasePage.aspx?PRID=1663689 – এই লিঙ্কে ক্লিক করুন।
ব্রিকস্ দেশগুলির মন্ত্রী পর্যায়ের শিখর সম্মেলনে ভাষণ দিলেন শ্রী গাঙ্গোয়ার
কেন্দ্রীয় শ্রম ও কর্মসংস্থান প্রতিমন্ত্রী শ্রী কুমার গাঙ্গোয়ার শ্রমিক ও মালিক পক্ষের মধ্যে সুসামঞ্জস্য বজায় রাখার লক্ষ্যে বিশ্ব জুড়ে, বিশেষ করে ব্রিকস্ দেশগুলির মধ্যে উপযুক্ত ব্যবস্থা গ্রহণের আহ্বান জানিয়েছেন। তিনি বলেছেন, দু’পক্ষের মধ্যে এ ধরনের অনুকূল বাতাবরণ গড়ে উঠলে তা শিল্প সংস্থার বিকাশে সহায়ক হবে এবং কর্মসংস্থানের সুযোগ বাড়ার পাশাপাশি, শ্রমিক কল্যাণ সুনিশ্চিত হবে। ব্রিকস্ দেশগুলির মন্ত্রী পর্যায়ের ভার্চ্যুয়াল বৈঠকে গত শুক্রবার ভাষণ দিতে গিয়ে শ্রী গাঙ্গোয়ার বলেন, শ্রমিক শ্রেণীর মানুষের সার্বিক কল্যাণের জন্য সুরক্ষা, স্বাস্থ্য ও কর্মক্ষেত্রে অনুকূল বাতাবরণ বজায় থাকা অত্যন্ত জরুরি। কোভিড-১৯ এর প্রভাব হ্রাস করতে কর্ম ক্ষেত্রে সুরক্ষা ও স্বাস্থ্যের দিকগুলিও সমান গুরুত্বপূর্ণ বলে শ্রী গাঙ্গোয়ার অভিমত প্রকাশ করেন।
বিস্তারিত বিবরণের জন্য https://pib.gov.in/PressReleasePage.aspx?PRID=1663547 – এই লিঙ্কে ক্লিক করুন।
চলতি বছরের এপ্রিল থেকে সেপ্টেম্বর পর্যন্ত অত্যাবশ্যক কৃষি পণ্যের রপ্তানী গত বছর এই সময়ের তুলনায় ৪৩.৪ শতাংশ বেশি হয়েছে
কোভিড-১৯ মহামারীর ফলে উদ্ভুত পরিস্থিতি সত্ত্বেও সরকারের কৃষি পণ্য রপ্তানীর বিষয়ে সমন্বিত উদ্যোগের ফলে চলতি বছরের এপ্রিল থেকে সেপ্টেম্বর পর্যন্ত কৃষিপণ্য রপ্তানীর পরিমাণ ছিল ৫৩৬২৬ কোটি ৭ লক্ষ টাকা। গত বছর এই সময়ে কৃষি পণ্যের রপ্তানীর পরিমাণ ছিল ৩৭৩৯৭ কোটি ৩০ লক্ষ টাকা। অর্থাৎ গত বছরের তুলনায় এবছর এপ্রিল থেকে সেপ্টেম্বরে ৪৩.৩ শতাংশ বেশি কৃষি পণ্য রপ্তানী হয়েছে। এরমধ্যে চীনা বাদাম ৩৫ শতাংশ, বীটের থেকে উপাদিত চিনি ১০৪ শতাংশ, গম ২০৬ শতাংশ, বাসমতি চাল ১৩ শতাংশ এবং বাসমতি ছাড়া অন্য ধরণের চাল ১০৫ শতাংশ বেশি রপ্তানী হয়েছে। চলতি বছরের এপ্রিল থেকে সেপ্টেম্বরের মধ্যে আমদানি-রপ্তানীর হিসেবে ৯০০২ কোটি টাকা বেশি রপ্তানী হয়েছে। মাস ভিত্তিক হিসেবে সেপ্টেম্বর মাসে ভারত থেকে কৃষিপণ্য রপ্তানী হয়েছে ৯২৯৬ কোটি টাকা। গত বছর সেপ্টেম্বর মাসে রপ্তানী হয়েছিল ৫১১৪ কোটি টাকা। অর্থা গত বছরের সেপ্টেম্বরের তুলনায় এবছর সেপ্টেম্বরে ৮১.৭ শতাংশ বেশি রপ্তানী হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1663362 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• মহারাষ্ট্র : রাজ্যের বিদ্যালয় শিক্ষা মন্ত্রী জানিয়েছেন, রাজ্যে করোনা ভাইরাসের ক্রমবর্ধমান সংক্রমণের প্রেক্ষিতে দীপাবলী উৎসবের আগে বিদ্যালয়গুলি খোলার সম্ভাবনা নেই। এদিকে রাজ্যের উচ্চ শিক্ষা ও কারিগরি শিক্ষা মন্ত্রী স্পষ্ট জানিয়েছেন, কোভিড পরিস্থিতি নিয়ন্ত্রণে না আসা পর্যন্ত কলেজগুলি খোলা হবে না। রাজ্যে রবিবার আরও ১০ হাজার ৭৯২ জনের সংক্রমিত হওয়ার খবর মেলায় সুস্পষ্টভাবে করোনায় আক্রান্তের সংখ্যা বেড়ে ২ লক্ষ ২১ হাজার হয়েছে।
• গুজরাট : চলতি মাসের ১৭ তারিখ থেকে শুরু হতে চলা নবরাত্রি সহ অন্যান্য উৎসব আয়োজনের ক্ষেত্রে রাজ্য সরকার আদর্শ কর্মপরিচালন বিধি জারি করার কথা ঘোষণা করেছে। সাম্প্রতিক অতীতে এই প্রথমবার রাজ্যে নবরাত্রি উৎসবের সময় গর্বা অনুষ্ঠিত হবে না। উল্লেখ করা যেতে পারে, গর্বা হ’ল – বিশ্বের মধ্যে সবচেয়ে বেশি সময় ধরে চলা নৃত্য উৎসব।
• রাজস্থান : রাজ্যে হাসপাতালগুলিতে শ্বাসকষ্ট দেখা দেওয়ায় অধিক সংখ্যক রোগী ভর্তি হওয়ার প্রেক্ষিতে এবং অক্সিজেনের প্রয়োজনীয়তা ক্রমাগত বৃদ্ধি পাওয়ার দরুণ রাজ্য সরকার সরকারি মেডিকেল কলেজ ও জেলা হাসপাতালগুলিতে ৩৮টি অক্সিজেন প্ল্যান্ট স্থাপনের উদ্যোগ নিয়েছে। রাজ্যে সুস্পষ্টভাবে করোনায় আক্রান্তের সংখ্যা ২১ হাজার ৪১২।
• মধ্যপ্রদেশ : রাজ্যে রবিবার আরও ১ হাজার ৫৭৫ জনের সংক্রমিত হওয়ার খবর মেলায় করোনায় আক্রান্তের সংখ্যা বেড়ে ১ লক্ষ ৪৬ হাজার ছাড়িয়েছে। এখনও পর্যন্ত মৃত্যু হয়েছে ২ হাজার ৬২৪ জনের।
• ছত্তিশগড় : কোভিড সংক্রমণের প্রেক্ষিতে আসন্ন নবরাত্রি ও দশেরা উৎসবের পূর্বে রাজ্য সরকার নীতি-নির্দেশিকা জারি করেছে। এদিকে রাবন দহন অনুষ্ঠানে ৫০ জনেরও বেশি ব্যক্তির এক জায়গায় সমবেত হতে পারবেন না বলে নির্দেশ জারি হয়েছে।
• কেরল : রাজ্যের মুখ্যমন্ত্রী জানিয়েছেন, বর্তমান পরিস্থিতিতে বিদ্যালয়গুলি চালু করা সম্ভব নয়। দেশের প্রথম রাজ্য হিসাবে কেরলে সরকারি শিক্ষা ব্যবস্থার পুরোপুরি ডিজিটাল পদ্ধতিতে পরিচালিত হতে চলেছে বলেও তিনি জানান। এদিকে রাজ্যে রবিবার আরও ৯ হাজার ৩৪৭ জনের সংক্রমিত হওয়ার খবর মিলেছে। সরকারি পরিসংখ্যান অনুযায়ী করোনায় এখনও পর্যন্ত রাজ্যে মৃত্যু হয়েছে ১ হাজার ৩ জনের।
• তামিলনাডু : রাজ্যের মুখ্যমন্ত্রী ৭ হাজারেরও বেশি মানুষের সম্ভাব্য কর্মসংস্থানের জন্য ১০ হাজার ৫৫ কোটি টাকার বিনিয়োগ সম্বলিত ১৪টি সমঝোতাপত্রে আজ স্বাক্ষর করেছেন। এদিকে রাজ্যে কোভিড-১৯ বিশেষ ত্রাণ সহায়তার অঙ্গ হিসাবে গ্রামীণ অর্থনীতির বিকাশে ৪ হাজার ৭৪১ জন ব্যক্তিকে ৩ কোটি ৭৭ লক্ষ টাকা সহায়তা দেওয়া হয়েছে। কোয়েম্বাটোর জেলায় এই অর্থ সাহায্য দেওয়া হয়েছে।
• কর্ণাটক : রাজ্যের মুখ্যমন্ত্রী আজ স্বাস্থ্য ও পরিবার কল্যাণ দপ্তরের দায়িত্ব চিকিৎসা শিক্ষা মন্ত্রীকে ন্যস্ত করেছেন। তাই, দুই দপ্তরের মধ্যে কোভিড-১৯ এর বিরুদ্ধে লড়াইয়ে আরও বেশি সমন্বয় গড়ে তোলার লক্ষ্যেই মন্ত্রিসভায় এই রদবদল। এদিকে রাজ্য পরিবহণ নিগমের করোনা ও লকডাউনের সময় ১ হাজার ৬০০ কোটি টাকা ক্ষতি হয়েছে। ব্যাঙ্গালুরুতে দু’মাস পর কোভিড-১৯ পজিটিভ কেসের সংখ্যা বৃদ্ধি পেয়েছে।
• অন্ধ্রপ্রদেশ : রাজ্যে এই প্রথমবার করোনায় সুস্থতার হার ৯৩.০৫ শতাংশে পৌঁছেছে। রাজ্যে এখনও পর্যন্ত সুস্পষ্টভাবে করোনায় আক্রান্তের সংখ্যা ৪৬ হাজারেরও কিছু বেশি। রাজ্যে করোনাজনিত কারণে মৃত্যু হার ১ শতাংশের নীচে রয়েছে।
• তেলেঙ্গানা : রাজ্যে গত ২৪ ঘন্টায় আরও ১ হাজার ২১ জনের সংক্রমিত হওয়ার খবর মেলায় করোনায় আক্রান্তের সংখ্যা বেড়ে ২ লক্ষ ১৩ হাজার ছাড়িয়েছে। মৃত্যু হয়েছে ১ হাজার ২২৮ জনের। এখনও পর্যন্ত সুস্থ হয়েছেন ১ লক্ষ ৮৭ হাজারেরও বেশি। অভিভাবকদের আশঙ্কার মধ্যেই আগামী পয়লা নভেম্বর থেকে রাজ্যের বিদ্যালয়গুলি খুলতে চলেছে। এদিকে আগামী দু’দিন রাজ্যে ভারি বৃষ্টিপাতের পূর্বাভাসের প্রেক্ষিতে আধিকারিক সহ সাধারণ মানুষকে সতর্ক থাকার পরামর্শ দিয়েছেন রাজ্যের মুখ্যমন্ত্রী।
• আসাম : রাজ্যে গত ২৪ ঘন্টায় আরও ১ হাজার ২২৭ জন করোনা থেকে আরোগ্য লাভ করেছেন। এখনও পর্যন্ত সুস্থ হয়েছেন ১ লক্ষ ৬৪ হাজারেরও বেশি ব্যক্তি। এদিকে রাজ্যে এখনও পর্যন্ত সুস্পষ্টভাবে করোনায় আক্রান্তের সংখ্যা ২৮ হাজার ৩৮৫।
• নাগাল্যান্ড : রাজ্যে রবিবার আরও ৭০ জনের সংক্রমিত হওয়ার খবর মেলায় করোনায় আক্রান্তের সংখ্যা ৭ হাজার ছাড়িয়েছে। এছাড়াও, রবিবার আরও ৪৯ জন আরোগ্য লাভ করেছেন।
• মেঘালয় : রাজ্যে সুস্পষ্টভাবে করোনায় আক্রান্তের সংখ্যা ২ হাজার ৩৫৫ এবং এখনও পর্যন্ত সুস্থ হয়েছেন ৫ হাজার ১৪২ জন।
CG/BD/SB
(Visitor Counter : 111